<<สถานที่เดิมพัน>>

     ตรงหน้าทางเข้าวัดพนมยงค์ หน้าร้านก๋วยเตี๋ยวไก่แม่ประนอม จังหวัดอยุธยาครับ

<<เจ้ามือใหญ่กล่าวแนะนำ>>

     ไม่ได้แวะมาหม่ำก๋วยเตี๋ยวเจ้าดังพักใหญ่ เห็นคนไม่แน่นมาเลยต้องเลี้ยวเข้ามาหน่อย ระหว่างรออาหารกันอยู่ น้อง GB ก็ต้องหาอะไรหมุบหมับประหารเวลากันสักนิด ได้จังหวะเด็กน้อยหัวเกรียนเดินหอบหิวของอร่อยๆที่แอบอิงอยู่กับร้านก๋วยเตี๋ยวเดินผ่านมาพอดิบพอดี เลยโบกจอด กอดขึ้นโต๊ะมาชิมกันหน่อย 

     กล้วยแปลงกาย เมนูชื่อสุดประหลาด คล้ายๆจะเป็นหนังอภินิหาร ตามล่าหาจานบินอะไรสักอย่าง 555+ จุดกำเนิดจากการที่เพื่อนบ้านของเจ้าของร้านก๋วยเตี๋ยวทำขายอยู่ใกล้ๆเคียงร้านนี่แหละ แต่อยากจะย้ายกลับบ้านแถวต่างจังหวัด ด้วยความสนิทสนมเลยยกสูตรให้ทางร้านก๋วยเตี๋ยวไปทำขายกันต่อ โดยปัจจุบันทางลูกสะใภ้เปิดเป็นซุ้มขายอยู่หน้าร้านอยู่ครับ ราคาเบาบาง 20 บาท ต่อกล่องต่อถุง ได้มา 2-3 ชิ้น พอกรุบกริบๆกันไป รอไม่นานน้องเกรียนนำไปราดน้ำเชื่อมแล้ว นำมาเสริ์ฟ ประเคนมาถึงโต๊ะ ลองวัดใจดูกันครับ

<<คู่ต่อสู้วัดใจ >>

     - กล้วยแปลงกาย ( กล่องละ 20 บาท) ????????????????: กล้วยปิ้งลูกใหญ่ ที่ใช้การปิ้งแบบพิศดาร ด้วยการนำเอาเครื่องปิ้งไส้กรอกแบบหมุนๆในร้านสะดวกซื้อ แต่เอาโครงเครื่องออกไปให้เปิดโล่ง ปิ้งๆหมุนๆกับถ่านร้อนๆกันไปสุกทั่วๆ 555+ จากนั้นเอาไปทับให้แบนๆสัก3-4 ที ฝานแบะตรงกลางเป็นร่องๆ แล้วยัดไส้มะพร้าว เผือกและถั่วเหลือง ที่กวนกับหางกะทิและนม ปิดท้ายด้วยหัวกะทิผสมน้ำตาลมะพร้าว ราดไปด้านบนให้หอม หวานน่าทานฝุดๆ
  
<<จบเกมส์แลกชิพ ดูผลงาน>>

      >รสชาติ – 4/5 : เห้ย...อร่อย 555+ กล้วยสุก หอมเตา ร้อนกำลังดี แต่ออกแข็งไปนิดๆหน่อยนึง ส่วนไส้ทั้ง ให้รสสัมผัส แข็ง นุ่ม เคี้ยวหนึบ  มันๆ เอร็ดกันไป และน้ำเชื่อมหวาน หอม ลงตัวดีมากๆ ไม่หวานจนเกินไป หอมกะทิและมะพร้าวมาได้ใจ ฟินสิจ๊ะ วัตถุดิบและรสสัมผัสดี หอมดี เข้มข้นดีใช้ได้ หน้าตาน่าทานดีครับ

     >ราคา – 4/5 : คบหาได้ ฉันมิตรสนิท คุณภาพนั้นคับแน่นดี ไม่มีปัญหา แต่เราค่อนข้างแอบน้อยใจเล็กๆ จากเมื่อก่อนที่ได้ 3 ชิ้นโตๆเต็มๆ มาวันนี้แอบบั่นทอนลงไปบ้างเบาๆ 555+ แต่ปริมาณก็ยังอยู่ในเกณฑ์ที่น่าพอใจ แบบน้อง GB ก็พอทานซื้อหาทานได้ สบายใจอยู่นะจ๊ะ.. 

     >บรรยากาศ – 3.5/5 : ซุ้มหน้าร้าน ธรรมดาๆ ปิ้งขายทั้งขาจรและนอนทานที่ร้านก๋วยเตี๋ยว 555+ สะอาดสะอ้านพอใช้ได้ครับ

     >บริการ – 4/5 : น้องๆเด็กน้อยพูดจาสุภาพ และยิ้มแย้มแจ่มใสดีใช้ได้ ให้คำแนะนำและเชียร์แขกไม่เบา ตระเตรียมรวดเร็วดี สถานที่จอดรถด้านหน้าร้านประมาณ 5-6 คัน ทอดยาวไปเรื่อยๆ หรือในซอยใกล้เคียงครับ 

<< คนที่บ้านถาม ไปไหนมา...555+ >>

     งามๆ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
